# இசுபீசிசு பிளான்டாரம்


**இசுபீசிசு பிளான்டாரம்** (**; தமிழில் தாவரச் சிற்றினங்கள்) என்பது கரோலஸ் லின்னேயஸ் எழுதிய புத்தகம் ஆகும். இதன் முதல் பதிப்பு 1753-ல் வெளியிடப்பட்டது. இப்புத்தகத்தில் புத்தகம் வெளிவந்த நேரத்தில் அறியப்பட்ட அனைத்து வகையான தாவர சிற்றினங்களையும் பட்டியலிட்டு இருந்தது. இந்தப் புத்தகம் இருசொற் பெயரீடு முறையினைத் தொடர்ந்து பயன்படுத்துவதற்கான முதல் முயற்சியாகவும் தாவரங்களுக்குப் பெயரிடுவதற்கான தொடக்கப் புள்ளியாகவும் அமைந்தது.  

## வெளியீடு
*தாவரச் சிற்றினங்கள்* புத்தகமானது மே 1, 1753 அன்று லாரன்டியஸ் சால்வியஸ் ஸ்டாக்ஹோமில் இரண்டு தொகுதிகளாக வெளியிடப்பட்டது. இதன் இரண்டாவது பதிப்பு 1762-1763-ல் வெளியிடப்பட்டது. பெர்லின் தாவரவியல் பூங்காவின் இயக்குநரான கார்ல் லுட்விக் வில்டெனோவின் வழிகாட்டுதலின் கீழ் 1778-ல் லின்னேயஸ் இறந்த பிறகு மேலும் பதிப்புகள் வெளியிடப்பட்டன. இதன் ஐந்தாவது பதிப்பு 1800ஆம் ஆண்டு நான்கு தொகுதிகளாக வெளியிடப்பட்டது.  

## முக்கியத்துவம்

தாவரச் சிற்றினங்கள் எந்தவொரு பெரிய உயிரினங்களுக்கும் பெயரிடும் இருசொற் பெயரீடு முறையை முழுமையாகத் தொடர்ந்து பயன்படுத்திய தாவரவியல் புத்தகமாகும்.(லினேயஸின் சிசுடமா நேச்சரேவின் பத்தாவது பதிப்பு 1758-ல் முதன்முறையாக விலங்குகளுக்கும் இதே நுட்பத்தைப் பயன்படுத்தினர்). இந்த புத்தக வெளியீட்டிற்கு முன்னர், ஒரு தாவரச் சிற்றினம், *பிளாண்டகோ ஃபோலிஸ் ஓவாடோ-லான்சோலாடிஸ் புபெசென்டிபஸ், ஸ்பிகா சிலிண்டிரிகா, ஸ்காபோ டெரெட்டி* (**) என நீண்ட பல்லுறுப்புக்கோவை மூலம் அறியப்பட்டது. இதன் பொருள் "பளபளப்பான முட்டை-ஈட்டி வடிவ இலைகள் கொண்ட வாழைமரம், ஒரு உருளை வடிவ கூர்மையான குறுகலான தரைக்காம்புடன் கூடியது" இருசொற் பெயரீடு முறையானது கால்நடைகள் உண்ணும் தாவரங்களைப் பற்றிய மாணவர் ஆய்வுத் திட்டம் ஒன்றில் முதலில் உருவாக்கப்பட்டது.  

குறிப்பிட்ட அடைமொழிக்குப் பிறகு, லின்னேயஸ் ஒவ்வொரு சிற்றினத்திற்கும் ஒரு சிறிய விளக்கத்தையும், ஒரு ஒத்த சொல்லையும் கொடுத்தார். சிறிய வகைகளில் சில வார்த்தைகளை உள்ளடக்கிய விளக்கங்கள் கவனமாகவும் கடுமையானதாகவும் இருந்தன.|group=Note}} எடுத்துக்காட்டாக, *கிளைசிரிசாவில்*, மூன்று சிற்றினங்கள் (*கிளைசிரிசா எக்கினாட்டா*, *கிளிசிரிசா கிளப்ரா* மற்றும் "*கிளைசிரிசா கிர்சுட்டா* ", முறையே "*லெகுமினிபசு எக்கினாடிசு* (**)","*லெகுமினிபசு கிளாப்ரிசு*"மற்றும் "லெகுமினிபசு ஹிர்சுடிசு".  

முதன் முதலில் இருசொல் பெயரிடல் முறையினைப் பயன்படுத்தியதோடும், தொடர்ந்து இம்முறையினைப் பயன்படுத்தியதாலும் தாவரச் சிற்றினங்கள் பெரும்பாலான தாவரங்களின் பெயரிடலுக்கு "தொடக்கப் புள்ளியாக" அமைந்தது (கடத்துத்திசுவற்ற தாவரங்களின் பெயரிடல் மற்றும் அனைத்து பூஞ்சைகளிலும் பின்னர் இம்முறையே பயன்படுத்தப்பட்டது).  

## உள்ளடக்கம்
தாவரச் சிற்றினங்கள் வெளியான நேரத்தில் லின்னேயஸுக்குத் தெரிந்த ஆயிரக்கணக்கான தாவர சிற்றினங்கள் பற்றிய விளக்கங்களைக் கொண்டிருந்தது. முதல் பதிப்பில், அகலிபா ஆஸ்ட்ராலி*சு* (*Acalypha australis*) முதல் *சைகோபில்லம் இசுபினோசம்* (*Zygophyllum spinosum)* வரை 5,940 தாவரச் சிற்றினப் பெயர்கள் இடம்பெற்றிருந்தன. புத்தக அறிமுகத்தில், லின்னேயஸ் 10,000க்கும் குறைவான தாவர சிற்றினங்கள் இருப்பதாக மதிப்பிட்டிருந்தார். ஆனால் தற்போது பூக்கும் தாவரங்களில் மட்டும் சுமார் 400,000 சிற்றினங்கள் இருப்பதாகக் கருதப்படுகிறது.  

லின்னேயஸின் பாலியல் வகைப்பாடு முறையின்படி, சுமார் 1000 பேரினங்கள் 24 வகுப்புகளாகப் பிரிக்கப்பட்டன. தாவர சிற்றினங்களில் பேரினங்கள் பற்றிய விளக்கங்கள் எதுவும் இல்லை.. இவை *ஜெனரா பிளாண்டாரம்* ("தாவர பேரினங்கள்")(**) எனும் துணை தொகுதியாக வழங்கப்பட்டன. இதன் ஐந்தாவது பதிப்பு தாவர சிற்றினங்கள் முதல் பதிப்பு வெளியான நேரத்தில் அச்சிடப்பட்டது. லின்னேயஸ் "பாலியல் அமைப்பு" முறையானது ஒரு செயற்கையான அமைப்பு என்று ஒப்புக்கொண்டார். மாறாக இது பொது மரபுவழியினை துல்லியமாகப் பிரதிபலிக்கிறது என்றும் இந்த அமைப்பின் எளிமை, சூல் முடி மற்றும் மகரந்தங்கள் போன்றவையுடன் மலரின் பாகங்களின் எளிய எண்ணிக்கையின் அடிப்படையில் சரியான வகுப்பை விரைவாகக் கண்டுபிடிப்பதை நிபுணர்கள் அல்லாதவர்களுக்கும் எளிதாக்கியது எனக் கருத்திட்டார்.